**Екінші деңгейдегі банктер жүзеге асыратын банк қызметі бойынша салық салынатын кірісті айқындау қағидаларын айқындау туралы**

**Қазақстан Республикасы Ұлттық Банкі Басқармасының және Қазақстан Республикасы Қаржы министрінің бірлескен қаулысы мен бұйрығының жобасына** (бұдан әрі – Жоба)

**ТҮСІНДІРМЕ ЖАЗБА**

**1. Мемлекеттік әзірлеуші органның атауы.**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба Қазақстан Республикасының Салық кодексінің 357-бабы 2-тармағының 4) тармақшасының екінші бөлігіне сәйкес әзірленді.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жоба республикалық бюджеттен ақша қаржатын бөлуді талап етпейді.

**4. Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жоба теріс әлеуметтік-экономикалық, құқықтық және (немесе) өзге де салдарларға әкеп соқпайды және ұлттық қауіпсіздікке әсер етпейді.

**5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.**

Жобаны қабылдау мақсаты шағын және орта бизнесті қолдау үшін кәсіпкерлік субъектілерін кредиттеуге екінші деңгейдегі банктерді одан әрі ынталандыру мақсатында банк секторында ашық және әділ салық салу тетігін құру болып табылады.

Сондай-ақ салық базасын дәл айқындау есебінен корпоративтік табыс салығы бойынша республикалық бюджетке түсетін түсімдердің ұлғаюы күтілуде.

**6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Жобаны қабылдау жеке кәсіпкерлік субъектілерінің шығыстарының азаюына және (немесе) ұлғаюына алып келмейді.

**Қазақстан Республикасының**

**Қаржы министрі М. Такиев**